Imidlertid gik der ikke længe før [[Gaius Marius|Gaius]] og hans fæller igen regerede i Rom, og overdrog kommandoen i Mithridateskampagne til en anden hærfører. [[Lucius Cornelius Sulla|Sulla]] var ligeglad og sluttede krigen med at nedkæmpe den nye hær, der var sendt til Lilleasien. I mellemtiden var både [[Gaius Marius|Gaius]] og hans højre hånd [[Lucius Cornelius Cinna|Cinna]] død, og da [[Lucius Cornelius Sulla|Sulla]] vendte tilbage til Italien havde han ikke mange problemer med at nedkæmpe de nye ledere. I løbet af denne lille borgerkrig sluttede den unge Gnaeus [[Pompejus]] sig til [[Lucius Cornelius Sulla|Sulla]] med en hær, der tog sig af Sicilien og provinsen Africa for [[Lucius Cornelius Sulla|Sulla]]. Vel tilbage i Rom udførte [[Lucius Cornelius Sulla|Sulla]] nogle proskriptioner, der fik henrettet flere hundrede senatorer og embedsmænd, sådan så han ikke havde problemer med diverse politiske modstandere. Disse folks jord konfiskerede han så og brugte som betaling til sin hær. For at sikre sig, at han ikke blev udfordret af flere [[consul]]er indførte han to love. For det første skulle [[consul]]er blive på deres plads i Rom, og for det andet måtte der ikke stå hære i Italien. Dette lagde hæransvaret ud på de folk, der ledede provinserne, de såkaldte propraetorer og pro[[consul]]er. Disse blev udnævnt iblandt senatorerne, af ingen andre end [[Lucius Cornelius Sulla|Sulla]] selv. På denne måde sikrede [[Lucius Cornelius Sulla|Sulla]], at han kunne styre, hvem der havde militær magt, og med [[Gaius Marius|Marius]]’ militærreform betød det, at han også kunne bestemme, hvem der havde den politiske magt. Som om disse tiltag ikke var nok, tillod [[Lucius Cornelius Sulla|Sulla]] sig også at indskrænke tribunalet magt, ved at pålægge at alle lovforslag først skulle igennem senatet, samt at få sig selv valgt som ''dictator legibus scribundis et rei publicae constituendae,'' en titel der kort sagt betød, at han bestemte alt. Efter gennemførelsen af dette lovprogram blev [[Lucius Cornelius Sulla|Sulla]] [[consul]]. Men af den ene eller den anden grund trak han sig tilbage allerede året efter i [[79 f.Kr.]], og året efter dette overraskende træk døde han pludseligt.
Filosofi Politik Historie Tidligere_riger,_stater,_protektorater,_kolonier_og_lande Foreninger Organisationer